**UREDBA**

**O UTVRĐIVANJU PLANA SMANJENJA AMBALAŽNOG OTPADA ZA PERIOD OD 2020. DO 2024. GODINE**

**("Sl. glasnik RS", br. 81/2020 i 93/2023)**

**Član 1**

Ovom uredbom utvrđuje se Plan smanjenja ambalažnog otpada za period od 2020. do 2024. godine, koji je odštampan uz ovu uredbu i čini njen sastavni deo.

**Član 2**

Planom iz člana 1. ove uredbe utvrđuju se nacionalni ciljevi upravljanja ambalažom i ambalažnim otpadom, koji se odnose na sakupljanje ambalaže i ambalažnog otpada, ponovno iskorišćenje i reciklažu ambalažnog otpada, kao i ponovno iskorišćenje i reciklažu komunalnog ambalažnog otpada.

**Član 3**

Ova uredba stupa na snagu osmog dana od dana objavljivanja u "Službenom glasniku Republike Srbije".

**PLAN
SMANJENJA AMBALAŽNOG OTPADA ZA PERIOD OD 2020. DO 2024. GODINE**

U periodu od 2020. do 2024. godine, za koji se donosi ovaj plan, kao nacionalni ciljevi upravljanja ambalažom i ambalažnim otpadom utvrđuju se ciljevi koji se odnose na: količinu ambalažnog otpada koji je neophodno ponovno iskoristiti; količinu sirovina u ambalažnom otpadu koje je neophodno reciklirati, u okviru količine prerađenog ambalažnog otpada; količinu pojedinih materijala u ukupnoj masi reciklažnih materijala u ambalažnom otpadu koju je neophodno reciklirati i količinu ambalaže koju je neophodno ponovno iskoristiti i reciklirati iz komunalnog otpada.

Nacionalni ciljevi koji se odnose na ponovno iskorišćenje i reciklažu ambalažnog otpada u periodu za koji se ovaj plan donosi su opšti ciljevi i specifični ciljevi za reciklažu ambalažnog otpada.

Opšti ciljevi su:

1) ponovno iskorišćenje ambalažnog otpada u procentu koji je dat u tabelarnom pregledu za svaku godinu koja je obuhvaćena ovim planom;

2) recikliranje u procentu koji je dat u tabelarnom pregledu za svaku godinu koja je obuhvaćena ovim planom.

Specifični ciljevi za reciklažu ambalažnog otpada u periodu za koji se donosi ovaj plan, obuhvataju ukupnu ambalažu od papira/kartona, plastike, stakla, metala i drveta, s tim da su ciljevi za ove materijale iz komunalnog otpada dati kao izdvojeni. Reciklaža ambalažnog otpada vršiće se u procentu koji je dat u tabelarnom pregledu za svaku godinu koja je obuhvaćena ovim planom, za svaku vrstu ambalaže i posebno za ponovno iskorišćenje i recikliranu ambalažu iz komunalnog otpada.

Za ispunjenje opšteg cilja za ponovno iskorišćenje ambalažnog otpada, za količine koje nisu reciklirane, prihvataju se samo ponovno iskorišćenje količine ambalažnog otpada izdvojene za energetsko iskorišćenje iz komunalnog otpada.

Za period od 2020. do 2024. godine uvode se opšti ciljevi za ponovno iskorišćenje i reciklažu ambalažnog otpada i specifični ciljevi za reciklažu ambalažnog i komunalnog ambalažnog otpada, odnosno otpada za koji postoji ugovor sa javnim komunalnim preduzećem ili jedinicom lokalne samouprave ili sa ugostiteljskim objektima i malim trgovinskim i komercijalnim objektima otpada.

TABELA

|  |  |
| --- | --- |
|    | Opšti ciljevi  |
| 2020.  | 2021.  | 2022.  | 2023.  | 2024.  |
| Ponovno iskorišćenje  | [%]  | 61  | 62  | 63  | 64  | 67  |
| Reciklaža  | [%]  | 56  | 57  | 58  | 59  | 58  |
|    | Specifični ciljevi za reciklažu  |
|    |    | 2020.  | 2021.  | 2022.  | 2023.  | 2024.  |
|    |    |    |    |    |    | Ukupan ambalažni otpad  | Komunalni ambalažni otpad  |
| Papir/karton  | [%]  | 62  | 64  | 66  | 68  | 70  | 10  |
| Plastika  | [%]  | 26  | 30  | 34  | 38  | 40  | 8  |
| Staklo  | [%]  | 44  | 45  | 46  | 47  | 48  | 15  |
| Metal  | [%]  | 45  | 46  | 47  | 48  | 45  | 1  |
| Drvo  | [%]  | 17  | 19  | 21  | 23  | 24  | 0  |